എരുമേലി എയ്ഞ്ചല്വാലിയില് മൂന്നിടത്ത് ഉരുള്പൊട്ടല് കോട്ടയം: ജില്ലയിലാകെ കനത്ത മഴ തുടരുന്നതിനിടെ എരുമേലി എയ്ഞ്ചല്വാലിയില് മൂന്നിടത്ത് ഉരുള്പൊട്ടലും വെള്ളപൊക്കവും. എരുമേലി പഞ്ചായത്തിലെ പന്ത്രണ്ടാം വാര്ഡായ ഏയ്ഞ്ചല്വാലി ജംഗ്ഷന്, പള്ളിപ്പടി, വളയത്ത് പടി എന്നിവിടങ്ങളിലാണ് വ്യാഴാഴ്ച ഉച്ചകഴിഞ്ഞ് മൂന്നുമണിയോടെ ഉരുള് പൊട്ടിയത്. ആളപായം ഇതുവരെ റിപ്പോര്ട്ട് ചെയ്തിട്ടില്ല. പ്രദേശത്തെ സ്ഥാപനങ്ങളിലും വീടുകളിലും വെള്ളം കയറി. പലയിടങ്ങളിലും സംരക്ഷണ ഭിത്തി ഇടിഞ്ഞ് കല്ലും മണ്ണും വീണ് ഗതാഗതം തടസപ്പെട്ടിരിക്കുകയാണ്. നിരവധി വാഹനങ്ങള്ക്ക് കേടുപാടുകള് പറ്റിയതായും പ്രദേശത്ത് എത്തിയ ഒരു ഓട്ടോറിക്ഷ ഒലിച്ച് പോയതായും പ്രദേശവാസികള് പറയുന്നു.